b'\n_START_ARTICLE_\nIK Akerselva\n_START_SECTION_\nHistorie\n_START_PARAGRAPH_\nKlubben ble stiftet under navnet Helgerud Ballklubb 9. juni 1983. Det var mennesker fra Sagene Menighet og ulike B\xc3\xa6rumsmenigheter som sammen dannet klubben. Fotball var idretten som ble praktisert. Da det var ledig treningstider i B\xc3\xa6rum ble treningene lagt til ulike baner i omr\xc3\xa5det. Men klubben levde et omflakkende liv og det \xc3\xa5 f\xc3\xa5 et fotfeste noe sted var vanskelig. \xc3\x85rene gikk og klubben var delt med tanke p\xc3\xa5 hvor de skulle spille kamper og hvor de hadde tilh\xc3\xb8righet. _NEWLINE_Etterhvert s\xc3\xa5 hadde Helgerud Ballklubb kun medlemmer som opprinnelig kom fra Sagene. P\xc3\xa5 et \xc3\xa5rsm\xc3\xb8te i 1987 ble det bestemt at klubben skulle skifte navn. Navnet kom frem ved en tilfeldighet. IK Akerselva etter elven som deler Oslo i to. Dette var starten p\xc3\xa5 rivaliseringen mellom Sagene, Spartacus og IK Akerselva. Fotball var fortsatt det som stod h\xc3\xb8yest p\xc3\xa5 aktivitetslisten. I 1989 fikk klubben sitt f\xc3\xb8rste damelag. Medlemmene kom fra Sagene og Torshov. Klubben hadde sterke b\xc3\xa5nd til Lilleborg og Bj\xc3\xb8lsen skole.\n_START_SECTION_\nInnebandy\n_START_PARAGRAPH_\nI 1990 startet klubben b\xc3\xa5de herre- og damelag i innebandy. Fotballen d\xc3\xb8de mer eller mindre ut noen \xc3\xa5r senere. Herrelaget kom til 5 divisjon som h\xc3\xb8yest. (i det gamle seriesystemet) Innebandy var den nye sporten og IK Akerselva var et meget sentralt navn. Klubbens damelag tok idretten med storm og har i \xc3\xa5renes l\xc3\xb8p hentet hjem 5 offisielle NM og et uoffisielt NM-gull. 2 tredjeplasser i europacupen og 3 seriemesterskap. Jentene fra IK Akerselva var \xc2\xablandslaget\xc2\xbb i mange \xc3\xa5r. Herrelaget fikk en litt treigere start p\xc3\xa5 sin vei opp mot eliten og var i mange \xc3\xa5r et av de beste lagene i 1.divisjon \xc3\xb8stland. Etter et nedrykk i begynnelsen av 2000-tallet har avdelingen vokst seg stor og har tatt steget fra 2.div oslo og rykket endelig opp til eliteserien 2010/2011.'